**รายงานการประชุมสภาองค์การบริหารส่วนตำบลชีวานสมัยสามัญ สมัยที่ 2**

**ครั้งที่ 1 / 2565 ประจำปี พ.ศ. 2565**

# **วันพฤหัสบดีที่ 9 มิถุนายน พ.ศ. 25๖5 เวลา 10.30 น.**

**ณ ห้องประชุมสภาองค์การบริหารส่วนตำบลชีวาน**

## **ผู้เข้าประชุม**

|  |  |  |  |
| --- | --- | --- | --- |
| 1. | นายเฉลียว | ชูแสง | ประธานสภา อบต |
| 2. | นายประทวน | ปลั่งกลาง | รองประธานสภา อบต |
| 3. | นายราเชนทร์ | เพียรดี |  เลขานุการสภา อบต |
| 4. | นายจำลอง | แฟนพิมาย | สมาชิกสภา อบต. |
| 5. | นางนิตยา | ไหวพริบ | สมาชิกสภา อบต. |
| 6. | นายสุรัช | ประสมทรัพย์ | สมาชิกสภา อบต. |
| 7. | นายเรืองศักดิ์ | แดนสันเทียะ | สมาชิกสภา อบต. |
| 8. | นายสุพจน์ | สินสวัสดิ์ | สมาชิกสภา อบต. |
| 9. | นายบุญวิจิต | คิดเห็น | สมาชิกสภา อบต. |
| 10. | นายสามารถ | ประสมสัตย์ | สมาชิกสภา อบต. |
| 11. | นายประสิทธิ์ | อยากดี | สมาชิกสภา อบต. |

ผู้เข้าร่วมประชุม

1. นายพงษ์ สินสวัสดิ์ นายกองค์การบริหารส่วนตำบลชีวาน
2. นายสมพัฒ สินสวัสดิ์ รองนายกองค์การบริหารส่วนตำบลชีวาน
3. นางเสาวนีย์ เสริมนอก รองนายกองค์การบริหารส่วนตำบลชีวาน
4. นายสายันต์ น้อยการนา เลขานุการนายกองค์การบริหารส่วนตำบลชีวาน
5. นางธัญชนก สันชัย นักวิเคราะห์นโยบายและแผน
6. นายรัตน์ ตึกโพธิ์ ผู้ใหญ่บ้าน หมู่ที่ 5
7. นายอิด เสริมนอก กำนันตำบลชีวาน
8. นางสาวเฉลิมพร ด่านกระโทก ผู้ช่วยเจ้าหน้าที่ธุรการ
9. นายปภาณ คู่พิมาย พนักงานจ้างทั่วไป

นายราเชนทร์ เพียรดี ก่อนเวลา 10.30 น.

เลขานุการสภา ฯ - ขอเชิญสมาชิกสภา ฯ และผู้เข้าร่วมประชุมเข้าห้องประชุม จะได้ดำเนินการตามระเบียบ วาระการประชุม

 เมื่อเวลา 10.30 น. ได้เชิญนายเฉลียว ชูแสง ประธานสภาองค์การบริหารส่วนตำบล

ชีวาน จุดธูปเทียนบูชาพระรัตนตรัยและขอเชิญประธานสภา ฯ นำสวดมนต์ไหว้พระพร้อมกันกับผู้เข้าร่วมประชุม

* อ่านประกาศสภาองค์การบริหารส่วนตำบลชีวาน

เรื่อง เรียกประชุมสภาองค์การบริหารส่วนตำบลชีวาน สมัยสามัญ สมัยที่ 2 ประจำปี 2565



 ประกาศอำเภอพิมาย

 เรื่อง เรียกประชุมสภาองค์การบริหารส่วนตำบลชีวาน สมัยสามัญ สมัยที่ 2 ประจำปี พ.ศ. 2565

 ตามมติที่สภาองค์การบริหารส่วนตำบลชีวานครั้งแรก เมื่อวันพฤหัสบดีที่ ๖ เดือนมกราคม พ.ศ. ๒๕๖๕ ได้กำหนดการประชุมสภาองค์การบริหารส่วนตำบลชีวาน สมัยสามัญ สมัยที่ ๒ ประจำปี ๒๕๖๕ ระหว่างวันที่ ๑ - ๑๕ มิถุนายน ๒๕๖๕ มีกำหนด ๑๕ วัน นั้น

อาศัยระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม ( ฉบับที่ ๒ ) พ.ศ. ๒๕๕๔ ข้อ ๒๐ และ ข้อ ๒๒ จึงขอแจ้งให้สมาชิกสภาองค์การบริหารส่วนตำบลชีวานทราบว่าจะมีการประชุมสภา สมัยสามัญ สมัยที่ ๒ ประจำปี ๒๕๖๕ ระหว่างวันที่ ๑ - ๑๕ มิถุนายน ๒๕๖๕ หากสมาชิกสภาท่านใดประสงค์จะเสนอญัตติ หรือกระทู้ ให้ดำเนินการตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม ( ฉบับที่ ๒ ) พ.ศ. ๒๕๕๔ ข้อ ๓๘

 จึงประกาศให้ทราบโดยทั่วกัน

 ประกาศ ณ วันที่ 25 พฤษภาคม พ.ศ. 2565

 ลงชื่อ เฉลียว ชูแสง

 ( นายเฉลียว ชูแสง )

 ประธานสภาองค์การบริหารส่วนตำบลชีวาน

นายเฉลียว ชูแสง ได้กล่าวเปิดการประชุมและดำเนินการประชุมตามระเบียบวาระการประชุมโดยมี

ประธานสภา รายละเอียดดังนี้

**ระเบียบวาระที่ 1** **เรื่องที่ประธานแจ้งต่อที่ประชุม**

นายเฉลียว ชูแสง ได้แจ้งในที่ประชุมทราบ โดยมีรายละเอียด ดังนี้

ประธานสภา 1. การฉีดวัคซีนป้องกันโรคพิษสุนัขบ้า ตามโครงการส่งเสริมและรณรงค์ป้องกันโรคพิษสุนัขบ้าและทำหมัน ระหว่างวันที่ 6 – 10 มิถุนายน 2565

 2. การออกพ่นยุงลาย ตามโครงการส่งเสริมและรณรงค์ป้องกันโรคไข้เลือดออก ระหว่างวันที่ 22 มิถุนายน – 5 กรกฎาคม 2565

ที่ประชุม รับทราบ

**ระเบียบวาระที่ ๒** **รับรองรายงานการประชุมสภา ฯ สมัยวิสามัญ สมัยที่ 2 ครั้งที่ 2 / 2565**

**วันอังคารที่ 5 เมษายน 2565**

นายเฉลียว ชูแสง เรียนท่านสมาชิกสภาทุกท่าน ต่อไปนี้เป็นการรับรองรายงานการประชุมสภาองค์การ

ประธานสภา องค์การบริหารส่วนตำบลชีวานสมัยวิสามัญ สมัยที่ 2 วันอังคารที่ 5 เดือนเมษายน ๒๕65 ขอเชิญเลขานุการสภาได้อ่านรายงานการประชุมสภา ฯ

นายราเชนทร์ เพียรดี เรียนสมาชิกสภาทุกท่าน รายงานการประชุมสภาองค์การบริหารส่วนตำบลชีวาน

เลขานุการสภา สมัยวิสามัญ สมัยที่ 2 วันอังคารที่ 5 เดือนเมษายน ๒๕65 รายละเอียดดังต่อไปนี้

 ระเบียบวาระที่ ๑ เรื่องที่ประธานแจ้งให้ที่ประชุมทราบ

1. การประชุมสภาในวันนี้ ที่ต้องมีการประชุมในช่วงเวลา 14.00 น. เนื่องจากช่วงเช้า

 ท่านนายกและท่านปลัดติดประชุมที่อำเภอในช่วงเช้า

 2. โครงการเสริมผิวถนนแอสฟัลท์ติกคอนกรีต บ้านซาด หมู่ที่ 6 ตำบลชีวาน กว้าง 6 เมตร ยาว 3,000 เมตร หนา 0.05 เมตร ไหล่ทางข้างละ 1 เมตร หรือมีพื้นที่ไม่น้อยกว่า 24,000 ตารางเมตร งบประมาณ 9,342,000 บาท ได้มีการประกาศประกวดราคา ขณะนี้ได้ผู้ที่ชนะการประกวดราคาแล้ว อยู่ในขั้นตอนการดำเนินการเพื่อเรียกผู้รับจ้างมาทำสัญญาต่อไป

2. โครงการแข่งขันกีฬาประชาชนระหว่างองค์กรปกครองส่วนท้องถิ่นอำเภอพิมาย ครั้งที่ 16 ซึ่งจะดำเนินการแข่งขันระหว่างวันที่ 30 เมษายน 2565 – 6 พฤษภาคม 2565 ณ สนามกีฬาโรงเรียนนิคมพิมายศึกษา ตำบลนิคมสร้างตนเอง อำเภอพิมาย จังหวัดนครราชสีมา ขอให้สมาชิกทุกท่านร่วมซ้อมกีฬาในวันที่ 18 เมษายน 2565 เวลา 16.30 น. เป็นต้นไป ณ สนามโรงเรียนบ้านซาด ตำบลชีวาน อำเภอพิมาย จังหวัดนครราชสีมา

3. โครงการส่งเสริมให้ความรู้เพื่อปรับเปลี่ยนพฤติกรรมการกินเพื่อลดโรคไม่ติดต่อของผู้สูงอายุตำบลชีวาน ในวันที่ 8 เมษายน 2565 เวลา 08.00 – 16.30 น. ณ หอประชุมโรงเรียนบ้านซาด ตำบลชีวาน อำเภอพิมาย จังหวัดนครราชสีมา ขอเชิญสมาชิกทุกท่านเข้าร่วมกิจกรรมอย่างพร้อมเพียงกัน

มติที่ประชุม : รับทราบ

 ระเบียบวาระที่ ๒ รับรองรายงานการประชุมสภาองค์การบริหารส่วนตำบลสมัยวิสามัญ สมัยที่ 2 ครั้งที่ 1 / 2565 ประจำปี พ.ศ. 2565

 มติที่ประชุมรับรอง 9 เสียง ไม่รับรอง - เสียง งดออกเสียง 1 เสียง

 ระเบียบวาระที่ ๓ กระทู้ถาม ที่ประชุม - ไม่มี –

 ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ

ที่ประชุม - ไม่มี –

ระเบียบวาระที่ 5 เรื่องที่เสนอใหม่

* 1. การพิจารณาอนุมัติจ่ายขาดเงินสะสม ประจำปีงบประมาณ พ.ศ.2565

ครั้งที่ 1 จำนวน 34 โครงการ เป็นจำนวนเงิน 4,951,200 บาท

มติที่ประชุม รับรอง 8 เสียง ไม่รับรอง - เสียง งดออกเสียง - เสียง

* 1. การพิจารณาอนุมัติโอนเงินงบประมาณรายจ่ายประจำปี พ.ศ.2565 ครั้งที่ 3

มติที่ประชุม รับรอง 9 เสียง ไม่รับรอง - เสียง งดออกเสียง 1 เสียง

โดยมีรายละเอียดดังเอกสารที่ได้จัดทำให้สมาชิกสภาทุกท่านเรียบร้อยแล้วนั้น

นายเฉลียว ชูแสง ขอเชิญสมาชิกสภาทุกท่านได้พิจารณา ท่านใดต้องการแก้ไขหรือเปลี่ยนแปลงข้อความใดๆ ในรายงานการประชุมสภา ขอเชิญเสนอได้ ถ้าไม่มี ผมขอมติที่ประชุมว่ารับรองหรือไม่ หากรับรองโปรดยกมือขึ้น

มติที่ประชุม รับรอง 8 เสียง ไม่รับรอง - เสียง งดออกเสียง - เสียง

**ระเบียบวาระที่ 3** **กระทู้ถาม**

นายเฉลียว ชูแสง ไม่มีการเสนอญัตติ

ประธานสภา

ที่ประชุม รับทราบ

**ระเบียบวาระที่ 4** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

นายเฉลียว ชูแสง - ไม่มี -

ประธานสภา

ที่ประชุม รับทราบ

**ระเบียบวาระที่ 5** **เรื่องที่เสนอใหม่**

 5.1 ร่างแผนพัฒนาท้องถิ่น ( พ.ศ. 2566 – 2570 ) เพิ่มเติมฉบับที่ 1

นายเฉลียว ชูแสง ขอเชิญเลขานุการสภาได้ชี้แจงข้อกฎหมาย

ประธานสภา

นายราเชนทร์ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครอง

เลขานุการสภา ส่วนท้องถิ่น พ.ศ.2548 แก้ไขเพิ่มเติม(ฉบับที่ 3) พ.ศ. ๒๕61 ข้อ 9 ให้ยกเลิกความในข้อ 22 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ( ฉบับที่ 2 ) พ.ศ. 2559 และให้ใช้ความต่อไปนี้แทน

 ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์กรปกครองส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ที่ประชุม รับทราบ

|  |
| --- |
|  |
|  |
|  |